Λουίζα του Ηνωμένου Βασιλείου (1867-1931)

Η **Λουίζα** (αγγλ. *Louise, Princess Royal*, 20 Φεβρουαρίου 1867 - 4 Ιανουαρίου 1931) του Οίκου της Σαξονίας-Κοβούργου-Γόθας (μετέπειτα *[[Οίκος του Ουίνδσορ|Ουίνδσορ]]*) ήταν βασιλική πριγκίπισσα του Ηνωμένου Βασιλείου και δούκισσα του Φάιφ.

## Βιογραφία

### Πρώιμα χρόνια
Η *Λουίζα Βικτωρία Αλεξάνδρα Δάγμαρ* γεννήθηκε στις 20 Φεβρουαρίου 1867 στο Μέγαρο Μάρλμπορω του Λονδίνου. Ήταν το τρίτο παιδί και η πρώτη κόρη του Αλβέρτου Εδουάρδου, Πρίγκιπα της Ουαλίας, και της Αλεξάνδρας της Δανίας. Βαπτίσθηκε στις 10 Μαΐου του ίδιου έτους από τον Τσαρλς Λόνγκλεϋ, Αρχιεπίσκοπο του Κάντερμπερυ. Πήρε τα ονόματα των γιαγιάδων της, Λουίζας της Εσσης-Κάσσελ και Βικτωρίας του Ηνωμένου Βασιλείου, της μητέρας της και της εκ μητρός θείας της, Δάγμαρ της Δανίας (''Μαρίας Φιόντοροβνας''). Στην οικογένειά της ήτα γνωστή ως "*Λούλου*" ή "*Τουτς*".

Θεωρείτο ευαίσθητο και συνεσταλμένο παιδί και ήταν συχνά άρρωστη. Πέρασε μεγάλο μέρος των παιδικών της χρόνων στο Μέγαρο Μάρλμπορω και στην Οικία Σάντριγχαμ, εξοχική κατοικία των γονέων της στο Νόρφοκ. Έλαβε κατ' οίκον εκπαίδευση μαζί με τις αδερφές της, Βικτωρία και Ματθίλδη, και έγιναν γνωστές για τη ζωηρή συμπεριφορά τους και τα παιχνίδια τους. Συνόδευε την οικογένειά της σε επισκέψεις στην Κοπεγχάγη και στο Μπέρνσντορφ για να δει τους Δανούς συγγενείς της. Οι τρεις αδερφές ήταν παράνυμφοι στο γάμο της θείας τους, Βεατρίκης, και του Ερρίκου του Μπάττενμπεργκ (1885).

### Γάμος
Ως πρωτότοκη κόρη του Πρίγκιπα της Ουαλίας ήταν επιθυμητή νύφη και η ίδια ήθελε να ξεφύγει από την υπερπροστατευτική μητέρα της, αλλά δεν ήθελε ένα "μεγαλοπρεπή γάμο" με κάποιον Ευρωπαίο πρίγκιπα ακολουθώντας το παράδειγμα της θείας της, Λουίζας, που παντρεύτηκε έναν Άγγλο αριστοκράτη. Στο γάμο της θείας της, Βεατρίκης, γνώρισε τον Σκωτζέζο ευγενή *Αλεξάντερ* Ουίλλιαμ Τζορτζ Νταφ, 6ο Κόμη του Φάιφ και Υποκόμη Μακντάφ. Εκείνος ήταν δεκαοχτώ χρόνια μεγαλύτερός της και φίλος του πατέρα της. Ακόμη, ήταν τρίτα ξαδέρφια, καθώς ο Αλεξάντερ ήταν δισέγγονος του πρόγονου της Λουίζας, Γουλιέλμου Δ΄ του Ηνωμένου Βασιλείου, και της ερωμένης του, Ντοροθία Τζόρνταν. Τέσσερεις ημέρες μετά ζήτησε την άδεια να τον παντρευτεί από τη γιαγιά της, βασίλισσα Βικτωρία, λέγοντάς της ότι αν δεν τον παντρευόταν θα πέθαινε ανύπαντρη.

Το Σάββατο 27 Ιουλίου 1889, η Λουίζα παντρεύτηκε τον Αλεξάντερ Νταφ στο παρεκκλήσι των Ανακτόρων του Μπάκιγχαμ. Δύο ημέρες μετά το γάμου η βασίλισσα Βικτωρία έδωσε τον Αλεξάντερ τον τίτλο του *[[Δούκας|δούκα]] του Φάιφ* και του *[[Μαρκήσιος|μαρκησίου]] του Μακντάφ*. Απέκτησαν τρία παιδιά. Η κύρια κατοικία τους ήταν η Αγροικία Μαρ στο Μπρέιμαρ της Σκωτίας και η Οικία Φάιφ στο Μπράιτον.

### Δούκισσα του Φάιφ
Τα κύρια ενδιαφέροντά της ήταν η μουσική, η φωτογραφία, η ζωγραφική και η εσωτερική διακόσμηση. Παρότι ήταν ευτυχισμένη στην εξοχή, αγαπούσε το θέατρο και την όπερα, ενώ είχε παίξει σε οικογενειακές παραστάσεις όταν ήταν μικρή. 

Στις 9 Νοεμβρίου 1905, ο Εδουάρδος Ζ΄ έδωσε τον τίτλο της *[[Βασιλική Πριγκίπισσα|Βασιλικής Πριγκίπισσας]]* στην Λουίζα, τον υψηλότερο δηλαδή τίτλο που παραχωρείται στη μεγαλύτερη κόρη του Βρετανού μονάρχη. Ήταν γνωστή για την ενασχόλησή της με τη φιλανθρωπία και έκανε πολλές εμφανίσεις.

Τον Δεκέμβριο του 1911, ενώ έπλεε προς την Αίγυπτο, η Λουίζα και η οικογένειά της ναυάγησε ανοικτά των ακτών του Μαρόκου. Παρόλο που σώθηκαν, ο σύζυγός της αρρώστησε από πλευρίτιδα και πέθανε στο Ασσουάν της Αιγύπτου τον Ιανουάριο του 1912. Μετά το θάνατό του η Λουίζα έγινε *δούκισσα του Φάιφ* στη θέση του Αλεξάντερ. Απομονώθηκε από την κοινωνία και αντιμετώπισε οικονομικά προβλήματα.

### Τελευταία χρόνια
Το 1925 και το 1929, κι ενώ βρισκόταν στην Οικία Μαρ, αρρώστησε με συμπτώματα γαστρικής αιμορραγίας. Πέθανε δεκαπέντε μήνες αργότερα, τον Ιανουάριο του 1931, σε ηλικία 63 ετών, στο σπίτι της στην Πλατεία Πόρτμαν του Λονδίνου και ενταφιάστηκε στο Παρεκκλήσι του Αγίου Γεωργίου, στο Κάστρο του Ουίνδσορ. Η σορός της μεταφέρθηκε αργότερα στο Παρεκκλήσι του Αγίου Νινιανού στην Αγροικία Μαρ.

### Οικογένεια
Η Λουίζα και ο Αλεξάντερ απέκτησαν τρία παιδιά:
*Άλασταιρ (16 Ιουνίου 1890), Μαρκήσιο του Μακντάφ, θνησιγενής.
*Αλεξάντρα (1891 - 1959), 2η Δούκισσα του Φάιφ, παντρεύτηκε το 1913 τον Αρθούρο, Δούκα του Κόννωτ. Απέκτησαν 1 παιδί.
*Μωντ (1893 - 1945), παντρεύτηκε το 1923 τον Τσαρλς Κάρνεγκι, 11ο Κόμη του Σάουθεσκ. Απέκτησαν 1 παιδί.

## Πρόγονοι


## Τίτλοι
*20 Φεβρουαρίου 1867 - 27 Ιουνίου 1889: *Η Βασιλική Υψηλότητα* Πριγκίπισσα Λουίζα της Ουαλίας
*27 Ιουνίου 1889 - 29 Ιουλίου 1889: *Η Βασιλική Υψηλότητα* Πριγκίπισσα Λουίζα, Κόμισσα του Φάιφ
*29 Ιουλίου 1889 - 22 Ιανουαρίου 1901: *Η Βασιλική Υψηλότητα* Πριγκίπισσα Λουίζα, Δούκισσα του Φάιφ
*22 Ιανουαρίου 1901 - 9 Νοεμβρίου 1905: *Η Βασιλική Υψηλότητα* Η Πριγκίπισσα Λουίζα, Δούκισσα του Φάιφ
*9 Νοεμβρίου 1905 - 4 Ιανουαρίου 1931: *Η Βασιλική Υψηλότητα* Η Βασιλική Πριγκίπισσα, Δούκισσα του Φάιφ 

## Παραπομπές

|-

Κατηγορία:Οίκος της Σαξονίας-Κοβούργου-Γόθας
Κατηγορία:Οίκος Ουίνδσορ
Κατηγορία:Βρετανίδες πριγκίπισσες
Κατηγορία:Βρετανίδες δούκισσες
Κατηγορία:Βασιλικές πριγκίπισσες